Temeljem članka 26. stavak 2. Zakona o predškolskom odgoju i obrazovanju („Narodne novine“ broj NN 10/97, 107/07, 94/13, 98/19, 57/22, 101/23), Dječji vrtić Lekenik po odluci Upravnog vijeća Dječjeg vrtića Lekenik raspisuje

**NATJEČAJ**

**za zasnivanje radnog odnosa u Dječjem vrtiću Lekenik**

za radno mjesto:

**- njegovatelj/ica, 2 izvršitelj/ica, na određeno radno vrijeme, rad na puno radno vrijeme od 40 sati tjedno**

**UVJETI:**

* završena osnovna škola, trogodišnja srednja škola, četverogodišnja srednja škola, završeno osposobljavanje i stečena djelomična kvalifikacija za njegovatelja

**Opis poslova za radno mjesto njegovatelj/ica:**

Sudjeluje u realizaciji programa njege, odgoja i zaštite djece predškolske dobi s teškoćama u razvoju.

Radi na osiguravanju i unapređenju higijenskih uvjeta i organizaciji i provođenju zdravstvene zaštite.

Pod nadzorom i po uputama MEDICINSKE SESTRE:

- brine o higijenskom stanju i održavanju čistoće prostora

- namješta krevete i mijenja posteljno rublje

- čisti sve prostore u kojima djeca borave

- pravilno upotrebljava dezinfekcijska sredstva

- brine o higijeni vanjskih površina

- brine o pravilnom održavanju opreme i rublja

- brine o mikroklimatskim uvjetima

- provodi i kontrolira opću i osobnu higijenu djece

- hrani djecu koja imaju poteškoća s gutanjem i žvakanjem

- pomaže kod obavljanja fizioloških funkcija

- brine o uklanjanju otpadnih tvari

- brine o primjeni pomagala i pomaže pri izradi pomagala

- brine nad higijenskim načinom života

- pomaže u ostvarivanju rada s djecom u unutarnjem i vanjskom prostoru vrtića

- svakodnevno prihvaća djecu po dolasku u vrtić i priprema ih za odlakaz iz vrtića

- brine o potrebnim količinama sanitetskog materijala

- pomaže u provođenju zdravstvenog odgoja djece, zaposlenika i roditelja

- prati izostanak djece

- obavlja i druge poslove po odluci Upravnog vijeća i po nalogu ravnatelja

- odgovoran je za uredno i pravovremeno obavljanje poslova i radnih zadataka koji su mu povjereni, za sredstva rada sa kojima radi i koja su mu na raspolaganju

- odgovoran je Upravnom vijeću, ravnatelju i medicinskoj sestri“

Prijava na natječaj mora biti potpisana. Uz pisanu prijavu na natječaj potrebno je priložiti sljedeće dokumente u preslici:

1. zamolbu
2. životopis
3. dokaz o stečenoj stručnoj spremi
4. dokaz o državljanstvu
5. elektronički zapis o radno-pravnom statusu iz baze podataka Hrvatskog zavoda za mirovinsko osiguranje
6. potvrda/uvjerenje o nekažnjavanju (ne starija od datuma objave natječaja) za kaznena djela iz čl. 25. st. 1. Zakona o predškolskom odgoju i obrazovanju, te uvjerenje/potvrda da se protiv kandidata ne vodi kazneni postupak za ista kaznena djela
7. potvrda/uvjerenje o nekažnjavanju (ne starija od datuma objave natječaja) odnosno za prekršajna djela iz čl. 25. st. 3. Zakona o predškolskom odgoju i obrazovanju, te uvjerenje/potvrda da se protiv kandidata ne vodi prekršajni postupak za ista prekršajna djela.
8. potvrda nadležnog Hrvatskog zavoda za socijalni rad da kandidat nema izrečenu zaštitnu mjeru iz čl. 25. st. 10. Zakona o predškolskom odgoju i obrazovanju (ne starija od datuma objave natječaja)

U skladu s člankom 13. stavak 3. Zakona o ravnopravnosti spolova (Službeno glasilo „Narodne novine“ broj 82/08. i 69/17.), prijaviti se mogu kandidati oba spola koja ispunjavaju uvjete. Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.

Kandidat/kinja koji/a se poziva na pravo prednosti sukladno članku 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (Službeni vjesnik „Narodne novine“ broj 121/17. 98/19, 84/21.), uz prijavu na natječaj, dužan/a je, pored dokaza o ispunjavanju traženih uvjeta, dostaviti i dokaze o ostvarivanju prava prednosti iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji. Popis dokaza koje je potrebno dostaviti po osnovi pojedine kategorije prednosti za zapošljavanje, objavljen je na internetskoj stranici resornog Ministarstva [**https://branitelji.gov.hr/zaposlavanje-843/843**](https://branitelji.gov.hr/zaposlavanje-843/843)**.**

Kandidati koji ostvaruju pravo prednosti pri zapošljavanju prema Zakonu o profesionalnoj rehabilitaciji i zapošljavanju osoba s invaliditetom (Službeni vjesnik „Narodne novine“ broj 157/13., 152/14. i 39/18.), dužni su u prijavi na natječaj pozvati se na to pravo i, uz ostale dokaze o ispunjavanju uvjeta iz ovog Natječaja, priložiti dokaz o invaliditetu sukladno članku 9. stavak 2. i stavak 3. odnosno dokaz o načinu prestanka radnog odnosa kod posljednjeg poslodavca (pravni akt o prestanku radnog odnosa: odluka, obavijest, sporazum), sukladno stavku 18. i stavku 19. ovog Zakona.

O odluci o izboru kandidata, kandidati će biti obaviješteni javnom objavom na mrežnim stranicama Dječjeg vrtića Lekenik, pa se s danom objave na mrežnim stranicama odluka smatra dostavljenom svim kandidatima/kinjama. Izabrani kandidat dužan je predočiti na uvid izvornike dokumenata dostavljenih uz prijavu. Kandidati su dužni priložiti dokaz o promjenama prezimena/imena ukoliko je došlo do promjene u odnosu na priloženu dokumentaciju.

**Rok za podnošenje prijava na natječaj je trideset (30) dana od dana objave natječaja na mrežnim stranicama Hrvatskog zavoda za zapošljavanje.**

Prijave na natječaj s obveznom dokumentacijom dostavljaju se poštom – preporučenom pošiljkom na adresu:

**Dječji vrtić Lekenik, Hermanna Gmeinera 1, “Za natječaj – njegovatelj/ica”**

ili osobnom predajom u prostoru Dječjeg vrtića Lekenik radnim danom od 8:00 do 14:00 sati.

**Napomena:** Kod prijava koje se dostavljaju poštom-preporučenom pošiljkom, kao dan dostave smatra se dan kada je preporučena pošiljka predana na poštu. U slučaju dostave prijave običnom poštom, kao dan dostave prijave smatra se dan kada je obična pošiljka zaprimljena u Dječjem vrtiću Lekenik.

**Prijave koje nisu u skladu s ovim natječajem, odnosno: nepravodobne, nepotpune, nepotpisane ili dostavljene elektronskim putem, neće se razmatrati.**

Natječaj je objavljen na mrežnim stranicama i oglasnim pločama Hrvatskog zavoda za zapošljavanje dana **11. srpnja 2024. i traje do 09. kolovoza 2024.**

Prijavom na natječaj pristupnik daje Privolu Dječjem vrtiću Lekenik da njegove osobne podatke prikuplja, objavljuje i čuva u svrhu provođenja javnog natječaja za zapošljavanje:

**Predsjednica Upravnog vijeća Dječjeg vrtića Lekenik,**

**Ljilja Dolovčak Mikočević, mag.oec**